CELEX: 62014CN0236
Language: mt
Date: 2014-05-12 00:00:00
Title: Kawża C-236/14: Rikors ippreżentat fit- 12 ta’ Mejju 2014 – Il-Kummissjoni Ewropea vs L-Irlanda

7.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 212/22
            
         Rikors ippreżentat fit-12 ta’ Mejju 2014 – Il-Kummissjoni Ewropea vs L-Irlanda
   (Kawża C-236/14)
   2014/C 212/25
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentanti: P. Hetsch, K. Herrmann, L. Armati, aġenti)
   
      Konvenuta: L-Irlanda
   
      Talbiet
   
   
               —
            
            
               tikkonstata li billi ma adottatx id-dispożizzjonijiet sabiex tittrasponi d-definizzjonijiet ipprovduti fl-Artikolu 2(f), (h), (m), (n) u (o), u l-obbligi pprovduti fl-Artikolu 3(2) u (4), fl-Artikolu 5, fl-Artikolu 13(1)(a) sa (e), fl-Artikolu 15(6)(e), fl-Artikolu 16(1), (3), (5), (6), u t-tieni sentenza ta’ (7), u (8) fl-Artikolu 17(1) sa (5), fl-Artikolu 17(6), dwar il-bijolikwidi, fl-Artikolu 17(8) fl-Artikolu 18(1) u (3), dwar il-bijolikwidi, fl-Artikolu 18(7), fl-Artikolu 19(1) u (3), fit-tieni sentenza tal-Artikolu 21(1), u fl-Annessi II sa V u VII tad-Direttiva 2009/28/KE (1) tal-Parlament Ewropew u tal-Kunsill, tat-23 ta’ April 2009, dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE, u, fi kwalunkwe każ, billi ma kkomunikatx dawn id-dispożizzjonijiet lill-Kummissjoni, l-Irlanda naqset milli twettaq l-obbligi tagħha taħt l-Artikolu 27(1) ta’ din id-direttiva;
            
         
               —
            
            
               tikkundanna lill-Irlanda, skont l-Artikolu 260(3) TFUE għall-pagamenti ta’ penalità ta’ EUR 25  447.50 kull jum, li jibdew jiddekorru mill-għoti tas-sentenza u li għandhom jitħallsu lill-kont tar-riżorsi proprji tal-Unjoni Ewropea, għan-nuqqas ta’ twettiq tal-obbligu li jinnotifika miżuri ta’ traspożizzjoni ta’ direttiva adottata taħt proċedura leġiżlattiva; u
            
         
               —
            
            
               tikkundanna lill-Irlanda għall-ispejjeż.
            
         
      Motivi u argumenti prinċipali
   
   It-terminu għat-traspożizzjoni tad-Direttiva skada fil-5 ta’ Diċembru 2010.
   
      (1)  ĠU L 140, p. 16.